Krvny tlak
Dobry den. Aky je problem ak mam horny tlak nizky a spodny vyssi. Dnes napr. 100/ 85 a tep 95. Inokedy 110/90. Dakunem
Dobrý deň,
Ďakujeme za vašu otázku. Krvný tlak je tlak cirkulujúcej krvi vyvíjaný na steny ciev. Je vyjadrený dvoma hodnotami, a to systolickým (vyššia hodnota) a diastolickým (nižšia hodnota) tlakom. Systolický tlak je tlak nameraný v krvnom obehu počas srdcovej kontrakcie (systoly), kedy sa vypudzuje krv zo srdca do krvého obehu. Diastolický tlak je tlak nameraný v čase, keď sa srdce uvoľní a opäť sa naplní krvou. ozdiel medzi týmito tlakmi sa nazýva pulzný tlak. Optimálny rozdiel medzi systolickým a diastolickým tlakom je 40 mmHg. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Krvný tlak môže kolísať a nie je potrebné sa znepokojovať ojedinele nameranou odlišnou hodnotou. Ak sú pri pravidelnom meraní hodnoty v norme a nepociťujete žiadne ťažkosti, nie je dôvod na obavu.
Na posúdenie nameraných hodnôt krvného tlaku a na zistenie ich príčiny sú potrebné vyšetrenia u kardiológa.
Krvný tlak by sa mal merať v kľude, v sede a minimálne 30minút pred meraním sa neodporúča jesť, piť, fajčiť ani cvičiť. Počas merania by ste sa nemali hýbať ani rozprávať. Pre overenie správnosti výsledku je potrebné meranie zopakovať, pričom medzi jednotlivými meraniami je potrebné zachovať časový odstup 2-3 minúty.
Prajem pekný zvyšok dňa.
S pozdravom
Mgr. Tamara Jakúbeková